Ne lavaran ket emañ hanter c'houllo ar werenn dre ret (techet on d'ar c'hontrol, evel am eus bet lavaret endeo), met ret eo anzav n'hellomp ket holl bezañ 'an hini gwellañ', ma 'z eus tud a-us d'ar geidenn ez eus lod dindan, dre ret. Lavaret e vez d'ar vugale int holl dibar, hag o deus holl an hevelep chañsoù, ar pezh a zo konerioù penn da benn ivez. Tud zo a zo gwelloc'h eget tud all evit traoù zo, pik echu. Ha pegoulz e tro ar vugale dibar da dud gour… par ? Nann, daoust da zarn vrasañ an dud bezañ talvoudus e mod pe voll (ha lod da vann ebet, siwazh), n'omp ket holl dreist (na me kennebeut, hañ).